# *שאלה*

מהו ההבדל העיקרי בין מזונות שיוצרו בהנדסה גנטית לבין מזונות פונקציונליים?

**תשובה:** בשיטת ההנדסה הגנטית מחדירים גנים מאורגניזם אחד לאורגניזם אחר ובכך מעבירים תכונות חדשות מדור ההורים לצאצאים, ואילו במזון הפונקציונלי ההתערבות נעשית רק בשלבי הכנת המוצר. לדוגמה: בהנדסה גנטית העבירו גנים מחיטת בר לחיטה תרבותית. כתוצאה מכך הצליחו ליצור זן חדש של חיטת לחם וחיטת דורום ששיבוליהן גדולים במידה משמעותית בהשוואה לזנים המקוריים. לעומת זאת, בתהליך הכנתו של הלחם כמזון פונקציונלי ניתן להכניס לתערובת הקמח, המים ומרכיבים אחרים ויטמין בצורת אבקה או נוזל, ובכך ליצור לחם שהוא מזון פונקציונלי – שאכילתו תסייע להגברת הצריכה של אותו ויטמין חיוני. אבל תכונות אלה אינן מועברות לדור הבא.